
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1756 

29 Νοεμβρίου 2004 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος με την επω¬ 
νυμία «ΙΔΡΥΜΑ ΒΑΣΙΛΗ ΚΑΙ ΜΑΡΙΝΑΣ ΘΕΟΧΑΡΑΚΗ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 56491/2.8.2004 ιδρυτική πράξη καθώς και 
την αριθμ. 56565/15.11.2004 τροποποιητική αυτής πράξη 
της Συμβολαιογράφου Αθήνας Αλίκης - Άννας Γεωργίου Πα¬ 
πακωνσταντίνου, η οποία αναπληρώνει νόμιμα και σύμφωνα 
με τις με αριθμό 6.720/22.7.2004 και 10.587/15.11.2004 αντί¬ 
στοιχες άδειες του προϊσταμένου του Πρωτοδικείου Αθηνών, 
λόγω κωλύματος, τη Συμβολαιογράφο Αθήνας Νίκη Θεοφά¬ 
νη Αλεξανδρή - Βρανάκη, με την οποία ο Βασίλειος Θεοχα- 
ράκης του Νικολάου και η Μαρίνα σύζυγος Βασιλείου Θεο- 
χαράκη σύστησαν κοινωφελές ίδρυμα με την επωνυμία 
«ΙΔΡΥΜΑ ΒΑΣΙΛΗ ΚΑΙ ΜΑΡΙΝΑΣ ΘΕΟΧΑΡΑΚΗ» και με έδρα 
την Αθήνα. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την από 15.11.2004 γνωμοδότηση του Συμβουλίου Εθνι¬ 
κών Κληροδοτημάτων. 

4. Την υπ' αριθμ. 14650/ΔΙΘΕ85/17.3.2004 απόφαση του 
Πρωθυπουργού και του Υπουργού Οικονομίας και Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομίας και Οικονομικών (ΦΕΚ519/Β'). 

5. Την υπ’ αριθμ. 33/23.3.2004 απόφαση του Πρωθυπουρ¬ 
γού και Υπουργού Πολιτισμού περί ανάθεσης άσκησης αρ¬ 
μοδιοτήτων στην Αναπληρώτρια Υπουργό Πολιτισμού Φάνη 
Πάλλη - Πετραλιά και στους Υφυπουργούς Γεώργιο Ορφανό 
και Πέτρο Τατούλη (ΦΕΚ 527/Β'). 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονομι¬ 
κών και Πολιτισμού αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία: «ΙΔΡΥΜΑ ΒΑΣΙΛΗ ΚΑΙ ΜΑΡΙΝΑΣ ΘΕΟΧΑΡΑ¬ 
ΚΗ», η οποία έγινε με την υπ’ αριθμ. 56491/2.8.2004 ιδρυτική 
πράξη καθώς και την υπ’ αριθμ. 56565/15.11.2004τροποποι- 
ητική αυτής πράξη της Συμβολαιογράφου Αθήνας Αλίκης - 
Άννας Γεωργίου Παπακωνσταντίνου, η οποία αναπληρώνει 
νόμιμα και σύμφωνα με τις με αριθμό 6.720/22.7.2004 και 
10.587/15.11.2004 αντίστοιχες άδειες του προϊσταμένου του 
Πρωτοδικείου Αθηνών, λόγω κωλύματος, τη Συμβολαιογρά¬ 
φο Αθήνας Νίκη Θεοφάνη Αλεξανδρή - Βρανάκη. 


Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομίας και Οικονομικών, Εθνικής Παιδείας και Θρησκευ¬ 
μάτων και Πολιτισμού και διέπεται από τις διατάξεις των ανω¬ 
τέρω συστατικών του πράξεων, του παρακάτω οργανισμού, 
του Α.Ν. 2039/1939 καιτων διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα έξι (16) άρ¬ 
θρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΒΑΣΙΛΗ ΚΑΙ ΜΑΡΙΝΑΣ ΘΕΟΧΑΡΑ¬ 
ΚΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία « ΙΔΡΥΜΑ ΒΑΣΙ¬ 
ΛΗ ΚΑΙ ΜΑΡΙΝΑΣ ΘΕΟΧΑΡΑΚΗ», που συστήθηκε από την 
αριθμ. 56491/2.8.2004 ιδρυτική πράξη καθώς και την υπ’ 
αριθμ. 56565/15.11.2004 τροποποιητική αυτής πράξη της 
Συμβολαιογράφου Αθήνας Αλίκης - Άννας Γεωργίου Παπα¬ 
κωνσταντίνου, η οποία αναπληρώνει νόμιμα και σύμφωνα με 
τις με αριθμό 6.720/22.7.2004 και 10.587/ 15.11.2004 αντί¬ 
στοιχες άδειεςτου προϊσταμένου του Πρωτοδικείου Αθηνών, 
λόγω κωλύματος, τη Συμβολαιογράφο Αθήνας Νίκη Θεοφά¬ 
νη Αλεξανδρή - Βρανάκη, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των ανωτέρω συ¬ 
στατικών πράξεων, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός καιτων δια¬ 
ταγμάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Αθήνα. 

3. Το ίδρυμα έχει πλήρη διοικητική και διαχειριστική αυτο¬ 
τέλεια και αυτονομία. Το Διοικητικό Συμβούλιο μπορεί να ζη¬ 
τήσει τον έλεγχο της νομιμότητας της διαχείρισης κάθε χρή¬ 
σης από τους Ορκωτούς Ελεγκτές ή από Διεθνή Ελεγκτική 
Εταιρεία αναγνωρισμένου κύρους. 

4. Η σφραγίδα του ιδρύματος είναι στρογγυλή και αναγρά¬ 
φει περιμετρικά, τις λέξεις « ΙΔΡΥΜΑ Β. ΚΑΙ Μ. ΘΕΟΧΑΡΑΚΗ». 

Για τις σχέσεις του Ιδρύματος με την αλλοδαπή, η επωνυ¬ 
μία και το περιεχόμενο της σφραγίδα μεταφράζονται στα Αγ¬ 
γλικά. 

Άρθρο 2 

Σκοπός. 

1. Σκοπός του ιδρύματος είναι η προαγωγή σε ελληνικό και 
διεθνές επίπεδο των Καλών Τεχνών εν γένει και ιδιαιτέρως 
των Εικαστικών Τεχνών (ενδεικτικά Ζωγραφική, Χαρακτική, 
Γλυπτική) καθώς και της Μουσικής. 

Μέσα πραγματοποίησης του σκοπού αυτού είναι κυρίως τα 
ακόλουθα: 

Α) Η διοργάνωση μονίμων και περιοδικών εκθέσεων Ζω¬ 
γραφικής, Γλυπτικής και Χαρακτικής στο εσωτερικό ή εξωτε¬ 
ρικό επ' ανταλλαγή ή μη. 

Β) Η οικονομική ή άλλης μορφής ενίσχυση φορέων ή εκ¬ 
δηλώσεων (όπως ενδεικτικά, Μουσεία, Πνευματικά Κέντρα, 
Συμφωνικές Ορχήστρες, Χορωδίες, Καλλιτεχνικές Εκθέσεις 
κ.λπ.) που μεταξύ άλλων, προάγουν την Ελληνική Μουσική 
Παράδοση και εν γένει σκοπούς παρεμφερείς με αυτούς του 
Ιδρύματος. 

Γ) Η διοργάνωση πάσης φύσεως εκδηλώσεων με θεμα¬ 
τικούς άξονες σχετικούς με τους σκοπούς του Ιδρύματος, κα¬ 
θώς και η παραγωγή ή συμμετοχή στην παραγωγή εντύπου ή 
οπτικοακουστικού υλικού κάθε είδους διαμέσου ηχητικών, 
οπτικών ή άλλων αποτυπώσεων πρόσφορης τεχνολογίας με 
περιεχόμενο σχετιζόμενο με τους σκοπούς του Ιδρύματος. 

Δ) Η χορήγηση υποτροφιών σε νέους όλων των βαθμιδών 
εκπαίδευσης, ενισχύσεων καλλιτεχνών και άλλων ενισχύσε¬ 
ων για την προώθηση επιμορφωτικών και επιστημονικών 
ερευνών, προγραμμάτων και μελετών με αντικείμενα σχετι- 
ζόμενα με τους σκοπούς του Ιδρύματος. Οι σκοποί της πα¬ 
ραγράφου αυτής εκπληρώνονται αποκλειστικά με απόφαση 
του Διοικητικού Συμβουλίου του ιδρύματος κατά την απόλυ¬ 
τη κρίση και επιλογή τούτου. 

Ε) Η συνεργασία σε ελληνικό και διεθνές επίπεδο με δη¬ 
μόσιους και ιδιωτικούς φορείς ομοίων ή συναφών σκοπών και 
δραστηριοτήτων. 

ΣΤ) Κάθε άλλο μέσο πρόσφορο κατά την κρίση του Διοικη¬ 
τικού Συμβουλίου για την προβολή, ανάδειξη και επίτευξη 
των σκοπών του Ιδρύματος. 

2. Η επιδίωξη των σκοπών του Ιδρύματος θα γίνεται βάσει 
ειδικών εσωτερικών Οργανισμών και Κανονισμών, που θα κα- 
ταρτισθούν και θα εγκριθούν από το Διοικητικό Συμβούλιο. 

Άρθρο 3 

Περιουσία - Πόροι 

1. Περιουσία του Ιδρύματος αποτελείτο κεφάλαιο των Ευ¬ 
ρώ Ενός Εκατομμυρίου (1.000.000) και οι τόκοι καταθέσεων 
του άνω κεφαλαίου. 

2. Πόροι του Ιδρύματος είναι οι εισπράξεις από τη διάθεση 
εκδόσεων και αποτυπώσεων (καλλιτεχνικών, ηχητικών, οπτι¬ 
κών ή άλλων οποιοσδήποτε τεχνολογίας) του Ιδρύματος. 
Επίσης από τη διάθεση μελετών, ερευνών και τεχνογνωσίας 
του Ιδρύματος με μορφή παροχής υλικού, πληροφοριών ή 
συμβουλευτικών υπηρεσιών, χωρίς να αναιρείται ο κοινωφε¬ 
λής του χαρακτήρας. 

3. Οι δωρεές, κληρονομιές ή κληροδοσίες οποιουδήποτε 
φυσικού ή νομικού προσώπου προς αυτό. Τα εισοδήματα 
από τα πάσης φύσεως περιουσιακά στοιχεία του και οι τόκοι 
από τις καταθέσεις στις Τράπεζες του εσωτερικού και του 
εξωτερικού. Τα εισοδήματα από την περιουσία του Ιδρύ¬ 
ματος. 

4. Όσοι προσφέρουν με οποιονδήποτε τρόπο στο Ίδρυμα 
ή αναλαμβάνουν την οικονομική κάλυψη συγκεκριμένων κοι¬ 
νωφελών δραστηριοτήτων που εμπίπτουν στους σκοπούς 
του Ιδρύματος ή συμπαρίστανται στις προσπάθειες εξυπη- 
ρετήσεως των σκοπών του Ιδρύματος απολαμβάνουν πλεο¬ 
νεκτήματα και / ή τίτλους (Φίλος του Ιδρύματος, Χορηγός, 
Ευεργέτης κ.λπ.), που θα καθορίζονται με απόφαση του Δι¬ 
οικητικού Συμβουλίου του Ιδρύματος. 

Άρθρο 4 

Διοίκηση. 

1. Το Ίδρυμα διοικείται από το Διοικητικό Συμβούλιο το 
οποίο απαρτίζεται από τρία (3) τουλάχιστον έως και εννέα (9) 
μέλη και συνεδριάζει νόμιμα έστω κι αν για οποιονδήποτε λό¬ 
γο, τα μέλη του περιοριστούν μέχρι τρία (3). Μέχρι τέσσερα 
από τα μέλη του Διοικητικού Συμβουλίου είναι πάντοτε υπο¬ 
χρεωτικά κατιόντεςτων ιδρυτών, Βασιλείου και Μαρίνας Θε- 
οχαράκη δηλαδή οι δύο θυγατέρες τους και οι κατιόντες αυ¬ 
τών, ανά δύο (μέλη) από κάθε ένα κλάδο αυτών. 

2. Τα ανωτέρω μέλη είναι ισόβια. Σε περίπτωση που ένα ή 
περισσότερα από τα τέσσερα μέλη αυτά παραιτηθούν ή απο¬ 
χωρήσουν για οποιονδήποτε λόγο ή είναι σε αδυναμία να 


ασκήσουντα καθήκοντάτους, οι υπόλοιποι εκτωντεσσάρων 
προτείνουν τα νέα μέλη μεταξύ των κατιόντων, ως ανωτέρω. 

3. Επίσης σε περίπτωση που ένα από τα τέσσερα αυτά μέ¬ 
λη βρίσκεται σε αδυναμία να ασκήσει τα καθήκοντά του για 
σπουδαίους λόγους που το αφορούν και τους οποίους δύνα- 
νται να κρίνουν κατ’ απόλυτο διακριτική ευχέρεια και για την 
ορθή και απρόσκοπτη εκπλήρωση του σκοπού του Ιδρύμα¬ 
τος ομόφωνα τα υπόλοιπα τρία μέλη, το μέλος αυτό αντικα¬ 
θίσταται με τη διαδικασία της προηγούμενης παραγράφου. 
Η θητεία των υπολοίπων μελών του Διοικητικού Συμβουλίου 
είναι τετραετής. 

Προτάσεις για υποψηφιότητες μελώντου Διοικητικού Συμ¬ 
βουλίου μπορούν να υποβάλλουν μόνο σύμβουλοι - μέλη του 
Διοικητικού Συμβουλίου. 

4. Το Διοικητικό Συμβούλιο εκλέγει μεταξύ των μελών του 
με απόλυτη πλειοψηφίατον Πρόεδρο, τον Α' και Β' Αντιπροέ¬ 
δρους, τον Ταμία και το Γραμματέα του Ιδρύματος. 

5. Μέλος που κωλύεται μπορεί να αντιπροσωπευθεί από 
άλλο μέλος Διοικητικού Συμβουλίου με εξουσιοδότηση προς 
αυτό, με επιστολή που απευθύνεται προς το Διοικητικό Συμ¬ 
βούλιο. Κάθε σύμβουλος έχει το δικαίωμα να αντιπροσωπεύ¬ 
ει μόνο έναν κωλυόμενο. 

6. Το Διοικητικό Συμβούλιο βρίσκεται σε απαρτία, εφόσον 
είναι παρόντα ή εκπροσωπούνται κατά τη συνεδρίαση του¬ 
λάχιστον το ήμισυ πλέον ενός των μελών του, εκτός εάν το 
Δ.Σ. είναι τριμελές, οπότε πρέπει να παρίστανται και τα τρία 
(3) μέλη του. 

7. Σε περίπτωση παραίτησης, ανικανότητας, έκπτωσης, θα¬ 
νάτου ή συνεχούς απουσίας για ένα εξάμηνο από τις συνε¬ 
δριάσεις του Διοικητικού Συμβουλίου, τα υπόλοιπα μέλη του 
εκλέγουν αντικαταστάτη για τον υπόλοιπο χρόνο της θητείας 
του μέλους που αντικαθίσταται. Σε περιπτώσεις εξαμηνιαίας 
συνεχούς απουσίας, η απουσία αυτή θα θεωρείται σιωπηρή 
παραίτηση, μετά από σχετική απόφαση του Διοικητικού Συμ¬ 
βουλίου. 

8. Τα μέλη του Διοικητικού Συμβουλίου παρέχουν τις υπη¬ 
ρεσίες τους χωρίς αμοιβή. 

9. Το Διοικητικό Συμβούλιο συνέρχεται ανά τετράμηνο, 
έκτακτα δε όσες φορές συγκληθεί από τον Πρόεδρο ή με αί¬ 
τηση τριών (3) τουλάχιστον από τα μέλη του. 

10. Οι αποφάσεις του Διοικητικού Συμβουλίου λαμβάνο- 
νται με πλειοψηφία των μελών που είναι παρόντα κατά τη συ¬ 
νεδρίαση. Σε περίπτωση ισοψηφίας υπερισχύει η άποψη, 
υπέρ της οποίας τάσσεται ο Πρόεδρος. 

11. Για τις συνεδριάσεις τηρούνται πρακτικά που κα- 
ταχωρούνται σε ειδικό ντοσιέ και υπογράφονται από όλα τα 
μέλη του Διοικητικού Συμβουλίου που μετείχαν στις συνε¬ 
δριάσεις. Αν κάποιος αρνηθεί να υπογράψει πρακτικά, η άρ¬ 
νησή του αναγράφεται στο Πρακτικό από τον Πρόεδρο. 

12. Το πρώτο Διοικητικό Συμβούλιο του Ιδρύματος αποτε¬ 
λούν οι: 

α) Βασίλειος Οεοχαράκηςτου Νικολάου, Επιχειρηματίας, 
β) Μαρίνα σύζ. Βασιλείου Οεοχαράκη, Επιχειρηματίας, 
γ) Άννα-Μαρία Οεοχαράκη του Βασιλείου, Ιστορικός, 
δ) Δέσποινα Οεοχαράκη του Βασιλείου, Έμπορος. 

Οι ανωτέρω τέσσερις Σύμβουλοι ορίζονται ως ισόβια μέλη 
του Διοικητικού Συμβουλίου, 
ε) Νικόλαος Μήλιοςτου Γεωργίου, Επιχειρηματίας, 
στ) Αθανάσιος Παπαδόπουλοςτου Δημητρίου, Μηχανολό- 
γος-Μηχανικός, 

ζ) Ιωάννης Βαρβιτσιώτηςτου Μιλτιάδη, Ευρωβουλευτής, 
η) Θεοφάνης Αλεξανδρής του Δημητρίου, Δικηγόρος, 
θ) Παναγιώτης θρουβάλαςτου Κων/νου, Οικονομολόγος. 
Οι ανωτέρω πέντε Σύμβουλοι ορίζονται μέλη του Διοικητι¬ 
κού Συμβουλίου με τετραετή θητεία, η οποία αρχίζει απάτην 
δημοσίευση του σχετικού, εγκριτικού του παρόντος διατάγ¬ 
ματος. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο αποφασίζει ελεύθερα για κάθε 
θέμα που αφορά στη διοίκηση και λειτουργία του Ιδρύματος, 

στη διαχείριση της περιουσίας και στη διάθεση των πόρων 
του, καθώς και για κάθε ενέργεια που σχετίζεται με την εκ¬ 
πλήρωση του σκοπού του, σύμφωνα πάντα με τις διατάξεις 
των συστατικών πράξεων, του παρόντος Οργανισμού του 
Ιδρύματος, του Α.Ν. 2039/1939 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, κα¬ 
θώς και των λοιπών σχετικών νόμων και διαταγμάτων. Η εκ¬ 
πλήρωση του σκοπού του Ιδρύματος εναπόκειται στο Διοι¬ 
κητικό Συμβούλιο, το οποίο μεριμνά για τη συνεχή και 
απαρέγκλιτη λειτουργία του, σύμφωνα με το άρθρο 109 του 
ισχύοντος Συντάγματος. Σε περίπτωση διαπίστωσης από το 
Δ.Σ. ότι ο σκοπόςτου Ιδρύματος έχει εκφύγειτου οριζόμενου 
από τους ιδρυτές για οποιονδήποτε λόγο, συμπεριλαμβανο- 
μένης και της νομοθετικής τροποποίησης του Οργανισμού 
αυτού του Ιδρύματος, μπορεί να προχωρήσει στη διάλυση 
του Ιδρύματος κατά τις διατάξεις του παρόντος. 

2. Ειδικότερα το Διοικητικό Συμβούλιο: 
α) Καταρτίζει, ψηφίζει και υποβάλλει κάθε χρόνο για έγκρι¬ 
ση, στην αρμόδια κατά νόμο αρχή, τον απολογισμό και προ¬ 
ϋπολογισμό του Ιδρύματος. Μαζί με τον απολογισμό καταρ¬ 
τίζεται και υποβάλλεται και ο γενικός ισολογισμός της περι¬ 
ουσίας του Ιδρύματος. Καταρτίζει το ετήσιο πρόγραμμα 
δράσεως για την υλοποίηση των σκοπών του Ιδρύματος. 

β) Αποφασίζει για την αποδοχή ή αποποίηση κληρονομιών, 
κληροδοσιών, δωρεών ή και άλλων προσφορών ή εισφορών 
προς το Ίδρυμα, καθώς και για την ανακήρυξη Φίλων, Χορη¬ 
γών, Δωρητών και Ευεργετών του Ιδρύματος. 

γ) Αποφασίζει την πρόσληψη και απόλυση του αναγκαίου 
προσωπικού του Ιδρύματος, σύμφωνα με τους όρους των 
συλλογικών συμβάσεων εργασίας και τις διατάξεις της ερ¬ 
γατικής νομοθεσίας. 

δ) Χορηγεί γενικές ή ειδικές εξουσιοδοτήσεις εκπροσώπη¬ 
σης του Ιδρύματος σε ένα ή περισσότερα μέλη του ή σε τρί¬ 
τους, διορίζει και ανακαλεί τους δικηγόρους του Ιδρύματος. 

ε) Αποφασίζει επί των εισηγήσεων που υποβάλλονται αυ¬ 
τοπροσώπως ή εγγράφως από το Γ ενικό Διευθυντή, την Επι¬ 
στημονική Επιτροπή, την Επιτροπή Προγραμματισμού, την 
Ομάδα Εργασίας ή άλλους επιστήμονες - συνεργάτες του 
Ιδρύματος. 

στ) Τροποποιεί και συμπληρώνει τον παρόντα Οργανισμό, 
συντάσσει, μεταρρυθμίζει και καταργεί, ανάλογα με τις υφι¬ 
στάμενες εκάστοτε ανάγκες, τους Εσωτερικούς Κανονι¬ 
σμούς Λειτουργίας του Ιδρύματος, των Υπηρεσιών και του 
Προσωπικού του καθώς και των Ομάδων Εργασίας ή Επιτρο¬ 
πών, οι οποίες δύναται να συσταθούν με απόφαση του Διοι¬ 
κητικού Συμβουλίου ή της Ομάδας Εργασίας, η οποία προ- 
βλέπεται στο άρθρο 9 παράγραφος (δ) του παρόντος. 

Άρθρο 6 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί το Ίδρυμα στα Δικαστήρια, στις Αρχές και 
στις σχέσεις του με κάθε τρίτο. 

β) Συγκαλεί το Διοικητικό Συμβούλιο, διευθύνει τις συνε¬ 
δριάσεις του και εκτελεί τις αποφάσεις του. 

γ) Δίνει εντολή για την πληρωμή κάθε δαπάνης που περι¬ 
λαμβάνεται στον προϋπολογισμό που έχει εγκριθεί ή άλλης 
που έχει αποφασισθεί από το Διοικητικό Συμβούλιο. Την 
εντολή αυτή συνυπογράφει ο Ταμίας του Ιδρύματος. 

δ) Υπογράφει τα έγγραφα του Διοικητικού Συμβουλίου και 
κάθε άλλο έγγραφο του Ιδρύματος και 
ε) Καταρτίζει την ετήσια Έκθεση των πεπραγμένων του Δι¬ 
οικητικού Συμβουλίου. 

2. Ο Α'Αντιπρόεδρος του Διοικητικού Συμβουλίου αναπλη¬ 
ρώνει τον Πρόεδρό του, όταν αυτός απουσιάζει ή κωλύεται 
και αυτόν ο Β' Αντιπρόεδρος. 

Άρθρο 7 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει τα έσοδα του Ιδρύματος, εκδίδοντας και 


υπογράφοντας σχετικές αριθμημένες διπλότυπες αποδεί¬ 
ξεις. 

β) Ενεργεί τις πληρωμές με βάση εντάλματα πληρωμής 
που έχουν εκδοθεί, σύμφωνα με το νόμο. 

γ) Τηρεί και φυλάσσει τα διαχειριστικά βιβλία και στοιχεία 
του Ιδρύματος. 

δ) Καταθέτει σε Τράπεζες τα εισπραττόμενα έσοδα του 
Ιδρύματος. 

ε) Αναλαμβάνει τις καταθέσεις του Ιδρύματος και 
στ) Φροντίζει για την κατάρτιση των απολογισμών, προϋ¬ 
πολογισμών και ισολογισμών του Ιδρύματος, τους οποίους 
υποβάλλει στο Διοικητικό Συμβούλιο. 

2. Όταν ο Ταμίας απουσιάζει ή κωλύεται αναπληρώνεται 
από άλλο μέλος του Διοικητικού Συμβουλίου, που ορίζεται 
από αυτό. 

3. Με απόφαση του Διοικητικού Συμβουλίου είναι δυνατόν 
μέρος ή όλα τα καθήκοντα του Ταμία να ασκεί ειδικός εντο- 
λοδόχος ή συνδεόμενος με το Ίδρυμα με σχέση εξαρτημέ¬ 
νης εργασίας, υπό την προϋπόθεση ότι για κάθε του ενέργεια 
συνυπογράφει και ο Ταμίας του Ιδρύματος. 

Άρθρο 8 

Αρμοδιότητες Γραμματέα. 

1. Ο Γραμματέαςτου Διοικητικού Συμβουλίου: 

α) Συνυπογράφει με τον Πρόεδρο κάθε έγγραφο, 
β) Επιμελείται της σύνταξης των πρακτικών του Διοικητι¬ 
κού Συμβουλίου και διεκπεραιώνειτην αλληλογραφία. 

γ) Φυλάσσει τα έγγραφα, τα βιβλία και τη σφραγίδα του 
Ιδρύματος και ευθύνεται για την καταστροφή ή απώλειά 
τους. 

2. Είναι δυνατόν οι υπό (β) και (γ) αρμοδιότητες του Γ ραμ¬ 
ματέα να ανατίθενται με απόφαση του Διοικητικού Συμβουλί¬ 
ου σε τρίτο πρόσωπο το οποίο έχει σχέση εντολής ή εξαρτη¬ 
μένης εργασίας. 

3. Το Γραμματέα, όταν απουσιάζει ή κωλύεται ανα¬ 
πληρώνει ένας από τους συμβούλους που ορίζεται από το 
Διοικητικό Συμβούλιο. 

Άρθρο 9 

Αρμοδιότητες Γ ενικού Διευθυντή. 

Ο Γενικός Διευθυντής του Ιδρύματος : 
α) Είναι επιστήμονας με εμπειρία στα θέματα που σχετίζο¬ 
νται με την εκπλήρωση των σκοπών του Ιδρύματος και αμεί¬ 
βεται από το Ίδρυμα κατά το νόμο και τους όρους της σχετι¬ 
κής συμβάσεως απασχολήσεώς του. 

β) Είναι το κύριο εκτελεστικό όργανο του Ιδρύματος και 
προΐσταται του προσωπικού του. 

γ) Μετέχει ως εισηγητής, χωρίς δικαίωμα ψήφου, στις συ¬ 
νεδριάσεις του Διοικητικού Συμβουλίου και εκτελεί τις απο¬ 
φάσεις του. 

δ) Είναι δυνατόν ο Γ ενικός Διευθυντής να επικουρείται από 
Ομάδα Εργασίας, η σύνθεση και οι αρμοδιότητες της οποίας 
θα καθοριστούν με ειδικό Οργανισμό, ο οποίος θα εγκρίνεται 
από το Διοικητικό Συμβούλιο. 

Άρθρο 10 

Επιστημονική Επιτροπή. 

1. Ανώτατο Συμβουλευτικό όργανο του Ιδρύματος είναι η 
Επιστημονική Επιτροπή. Η Επιστημονική Επιτροπή γνωμοδο- 
τεί για κάθε επιστημονικό ζήτημα σχετικά με την εκπλήρωση 
του σκοπού του Ιδρύματος. Σε συνεργασία με το Διοικητικό 
Συμβούλιο μεριμνά για την εκπλήρωση του σκοπού του Ιδρύ¬ 
ματος. 

2. Η Επιστημονική Επιτροπή του Ιδρύματος αποτελείται 
από 3-11 μέλη, ειδικούς επιστήμονες και σημαντικούς αν- 
θρώπουςτου πνεύματος καιτωντεχνών, εξειδικευμένους σε 
ζητήματα που έχουν σχέση με το Ίδρυμα και την εκπλήρωση 
του σκοπού αυτού. 

3. Τα μέλη της Επιστημονικής Επιτροπής ορίζονται με από¬ 
φαση του Διοικητικού Συμβουλίου, για τετραετή θητεία. 

4. Της Επιστημονικής Επιτροπής προΐσταται μέλος της, 
εκλεγόμενο κατά πλειοψηφία μεταξύ των μελών της. 

Άρθρο 11 

Επιτροπή Προγραμματισμού. 

1. Καταστατικό όργανο του Ιδρύματος είναι η Επιτροπή 
Προγραμματισμού. Η Επιτροπή Προγραμματισμού γνωμο- 
δοτει' για κάθε ζήτημα σχετικό με την οικονομική διαχείριση 
των πόρων του Ιδρύματος σε αναφορά με την εκπλήρωση 
του σκοπού του. Σε συνεργασία με το Διοικητικό Συμβούλιο 
και την Επιστημονική Επιτροπή μεριμνά για την εκπλήρωση 
του σκοπού του Ιδρύματος. 

2. Η Επιτροπή Προγραμματισμού του Ιδρύματος αποτελεί- 
ται από 3-11 μέλη, ειδικούς επιστήμονες, οικονομολόγους 
και ανθρώπους του επιχειρηματικού κόσμου. 

3. Τα μέλη της Επιτροπής Προγραμματισμού ορίζονται με 
απόφαση του Διοικητικού Συμβουλίου για τετραετή θητεία. 

4. Της Επιτροπής Προγραμματισμού προΐσταται μέλος 
εκλεγόμενο κατά πλειοψηφία μεταξύ των μελών της. 

Άρθρο 12 

Οικονομική Διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο, αρχίζει την 1η Ιανουαρίου, λήγει την 31 η Δε¬ 
κεμβρίου κάθε χρόνο και γίνεται βάσει προϋπολογισμών και 
απολογισμών εσόδων και εξόδων που καταρτίζονται σύμφω¬ 
να με τις διατάξειςτου Α.Ν. 2039/1939. Το πρώτο οικονομικό 
έτος αρχίζει από την ημερομηνία δημοσίευσης του εγκριτι¬ 
κού νόμου της σύστασης του Ιδρύματος και λήγει την 31 η Δε¬ 
κεμβρίου του επόμενου έτους. 

2. Ο εσωτερικός έλεγχος της διαχειρίσεως του Ιδρύματος 
γίνεται σύμφωνα με τις διατάξεις της παρούσας παραγρά¬ 
φου. Με απόφαση του Διοικητικού Συμβουλίου ορίζεται, αν ο 
εσωτερικός έλεγχος θα γίνεται από τους Ορκωτούς Ελε¬ 
γκτές ή από ελεγκτική εταιρεία διεθνώς αναγνωρισμένη και 
λειτουργούσα στην Ελλάδα. 

3. Τα μετρητά, αξιόγραφα, ομόλογα ή κάθε είδους τίτλοι 
κατατίθενται για φύλαξη σε αναγνωρισμένα πιστωτικά ιδρύ¬ 
ματα που λειτουργούν στην Ελλάδα. 

Άρθρο 13 
Βιβλία και στοιχεία. 

Από το Ίδρυμα τηρούνται υποχρεωτικά τα ακόλουθα βι¬ 
βλία και στοιχεία: 

α) Βιβλίο πρωτοκόλλου εισερχομένων και εξερχόμενων εγ¬ 
γράφων. 

β) Βιβλίο λογιστικής παρακολούθησης, στο οποίο κα¬ 
ταχωρίζονται κατά χρονολογική σειρά και με τη δέουσα λο¬ 
γιστική τάξη τα έσοδα που γίνονται στη διάρκεια της κάθε 
χρήσης. 

γ) Βιβλίο απογραφών, στο οποίο καταχωρείται στο τέλος 
κάθε ημερολογιακού έτους ο ισολογισμός του Ιδρύματος. 

δ) Στελέχη αριθμημένων διπλοτύπων αποδείξεων εισπρά¬ 
ξεων και ενταλμάτων πληρωμών, θεωρημένα από τον Πρόε¬ 
δρο. 

ε) Βιβλίο Εισηγήσεων, στο οποίο καταχωρούνται οι Ειση¬ 
γήσεις και Γνωμοδοτήσεις που γίνονται από την Επιστημονι¬ 
κή Επιτροπή, την Επιτροπή Προγραμματισμού, τις Ομάδες 
Εργασίας ή άλλους Εμπειρογνώμονες. 

2. Εκτός από τα ανωτέρω βιβλία και στοιχεία, το Διοικητικό 
Συμβούλιο μπορεί να αποφασίσει την τήρηση και άλλων βι¬ 
βλίων και στοιχείων, εφόσον το κρίνει αναγκαίο για την πα¬ 
ρακολούθηση της διαχείρισης της περιουσίας του Ιδρύμα¬ 
τος και την εκπλήρωση του σκοπού του. 

Άρθρο 14 

Τροποποίηση Οργανισμού. 

Ο Οργανισμός του Ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις δια¬ 
τάξεις του άρθρου 110 του Αστικού Κώδικα, αποκλειστικά και 
μόνο μετά από πρόταση και σύμφωνη γνώμη του Διοικητικού 
Συμβουλίου του Ιδρύματος, το οποίο είναι αρμόδιο για την 
εκπλήρωση του σκοπού του. Οποιαδήποτε απόπειρα τροπο¬ 


ποίησης του Οργανισμού του Ιδρύματος, χωρίς την τήρηση 
της ανωτέρω διαδικασίας, δίδει στο τελευταίο Διοικητικό 
Συμβούλιο δικαίωμα να διαλύει το Ίδρυμα, σύμφωνα με τις 
διατάξεις του παρόντος. 

Άρθρο 15 

Διάλυση του Ιδρύματος. 

1. Το Ίδρυμα διαλύεται κατά τις διατάξεις του Αστικού Κώ¬ 
δικα, έπειτα από σχετική πρόταση του Διοικητικού Συμβουλί¬ 
ου, το οποίο αποφασίζει με πλειοψηφία των δύο τρίτων των 
μελών του. 

Πρόταση διάλυσης μπορεί να υποβληθεί στο Διοικητικό 
Συμβούλιο λόγω της αδυναμίας εκπλήρωσης των σκοπών 
του από άλατα καταστατικά Όργανα του παρόντος Οργανι¬ 
σμού. 

Σε περίπτωση διάλυσης του Ιδρύματος ,η κινητή και ακίνη¬ 
τη περιουσία του θα μεταβιβαστεί κατά πλήρη κυριότητα στο 
Κράτος. 

Άρθρο 16 
Αοιπές Διατάξεις. 

Ι.Το Ίδρυμα αποτελεί νομικό πρόσωπο ιδιωτικού δικαίου 
μη κερδοσκοπικού χαρακτήρα και διέπεται αποκλειστικά από 
τις διατάξεις των συστατικών πράξεων και του οργανισμού 
τούτου. Η επωνυμία του απαγορεύεται να χρησιμοποιηθεί 
από οποιονδήποτε τρίτο ως επωνυμία, σήμα ή άλλως, χωρίς 
την άδεια του Διοικητικού Συμβουλίου του Ιδρύματος. 

2. Το Ίδρυμα μπορεί να επιχορηγείται ή χρηματοδοτείται 
από το κράτος ή άλλους φορείς, εφόσον η συγκεκριμένη οι¬ 
κονομική ενίσχυση διατίθεται για την εξυπηρέτηση των σκο¬ 
πών του Ιδρύματος, καθώς και την υλοποίηση προγραμμά¬ 
των, που συνχρηματοδοτούνται από την Ευρωπαϊκή Κοινό¬ 
τητα. 

3. Οι ιδρυτές αναλαμβάνουν την υποχρέωση όπως εντός 
πέντε (5) εργασίμων ημερών απάτης δημοσιεύσεωςτου σχε¬ 
τικού εγκριτικού Προεδρικού Διατάγματος να καταθέσουν 
σε λογαριασμό του Ιδρύματος το ποσό των Ευρώ Ενός Εκα¬ 
τομμυρίου (1.000.000). 

4. Η εκ των ιδρυτών Μαρίνα σύζυγος Βασιλείου Θεο- 
χαράκη παρέχει την ειδική εντολή και πληρεξουσιότητα στον 
Βασίλειο Νικολάου Θεοχαράκη: α) Να υποβάλει την παρού¬ 
σα προς έγκριση στην Αρμόδια Αρχή και να εκπροσωπήσει 
τους Ιδρυτές κατά την διαδικασία εγκρίσεώς του, Οργανι¬ 
σμού του Ιδρύματος. 

β) Να εκπροσωπεί και να δεσμεύει το υπό σύσταση τελού¬ 
μενο κοινωφελές ίδρυμα με την επωνυμία «Ίδρυμα Βασίλη 
και Μαρίνας Θεοχαράκη», έως ότου αυτό εγκριθεί και δημο- 
σιευθεί στην Εφημερίδα της Κυβερνήσεως, σε όλες τις σχέ¬ 
σεις και συναλλαγές, περιλαμβανομένων συναλλαγών για 
αγορά ακινήτου, του ως άνω υπό σύσταση κοινωφελούς 
ιδρύματος με οποιοδήποτε τρίτο φυσικό ή νομικό πρόσωπο, 
Δημοσίου ή Ιδιωτικού Δικαίου, του Ελληνικού Δημοσίου, των 
Τραπεζών, τις Δικαστικές και Αστυνομικές Αρχές, πάσης (ρύ¬ 
σεως οργανισμούς, και να υπογράφει οποιοδήποτε έγγραφο 
σχετικώς. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και Πολι¬ 
τισμού αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 29 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

